ፕሬዝዳንት ኦማር አልበሽር ከስልጣናቸው ወረዱ
ሱዳንን ለ30 ዓመታት ያህል የመሯት ፕሬዝዳንት ኦማር ሀሰን አልበሽር ከስልጣን መውረዳቸው ተገለፀ፡፡የፕሬዝዳንት አልበሽር ስልጣናቸውን ለመልቀቅ የተገደዱት በአገሪቱ ስር ነቀል ለውጥ ያስፈልጋል በሚል ካለፈው ታህሳስ ጀምሮ ከተነሳው ህዝባዊ ተቃውሞ ጋር የተያያዘ ነው፡፡በአሁኑ ሰዓት በአገሪቱ በቁልፍ ተቋማት፣ በድልድዮችና በአውሮፕላን ማረፊያ አካባቢዎች የአገሪቱ መከላከያ ኃይል ጥብቅ ቁጥጥር እያደረገ ይገኛል ተብሏል፡፡የፕሬዝዳንት አልበሽር ከስልጣን መውረድ እርግጥ መሆንና የሽግግር ምክር ቤት ማቋቋም በሚቻልበት ሁኔታ ላይ ምክክር እየተደረገ እንደሆነ ተዘግቧል፡፡ሱዳናዊያኑ ላለፉት 5 ወራት ሲያካሂዱት የነበረውን ተቃውሞ ላለፉት አምስት ቀናት አደባባይ ላይ በማደር ጭምር ማጠናከራቸው ፕሬዝዳንት አልበሽርን ከስልጣናቸው እንዲወርዱ አስገድደዋቸዋል፡፡ፕሬዝዳንት አልበሽር የተለያዩ ፖለቲካዊና ኢኮኖሚያዊ ማሻሻያዎችን እንደሚያደርጉ ቃል ቢገቡም፣ ህዝቡ ስር ነቀል ለውጥ ነው የምንፈልገው በሚል ተቃውሞውን በማድረግ ላይ ይገኛል፡፡አልበሽር በመፈቅለ መንግስት እ.አ.አ ከ1989 ወደ ስልጣን ከመጡበት ጀምሮ ሱዳንን ላለፉት ሶስት አስርት ዓመታት በፕሬዝዳንትነት መርተዋል፡፡የፕሬዝዳንቱ ተቃዋሚዎች በአገሪቱ መከለላከያ ኃይል አካባቢ ይሰጣል የተባለውን መግለጫ እየተጠባበቁ ነው፡፡(ምንጭ፡-ሮይተርስና አል አረቢያ ቲቪ)